2016. gada 20.decembrī Noteikumi Nr. 851

Rīgā (prot. Nr. 69 55. §)

**Grozījumi Ministru kabineta 2009. gada 3. novembra noteikumos Nr. 1293 "Kārtība, kādā atbrīvo no dabas resursu nodokļa samaksas par iepakojumu un vienreiz lietojamiem galda traukiem un piederumiem"**

Izdoti saskaņā ar Dabas resursu nodokļa likuma

8. panta otrās daļas 1., 2., 3., 4., 5., 7., 9. un 10. punktu

1. Izdarīt Ministru kabineta 2009. gada 3. novembra noteikumos Nr. 1293 "Kārtība, kādā atbrīvo no dabas resursu nodokļa samaksas par iepakojumu un vienreiz lietojamiem galda traukiem un piederumiem" (Latvijas Vēstnesis, 2009, 183. nr.; 2013, 98., 164. nr.) šādus grozījumus:

1.1. izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Dabas resursu nodokļa likuma 8. panta otrās daļas 1., 2., 3., 4., 5., 7., 9. un 10. punktu";

1.2. aizstāt noteikumu tekstā (izņemot 34., 35. un 37. punktu) vārdus "fonda administrācija" (attiecīgā locījumā) ar vārdu "dienests" (attiecīgā locījumā);

1.3. izteikt 1.3. un 1.4. apakšpunktu šādā redakcijā:

"1.3. prasības atkritumu apsaimniekošanas sistēmas izveidei un piemērošanai, kā arī prasības nodokļa maksātājam, kurš pats izveidojis un piemēro atkritumu apsaimniekošanas sistēmu un nemaksā dabas resursu nodokli par iepakojumu vai vienreiz lietojamiem traukiem (turpmāk – nodoklis), un prasības apsaimniekotājam, kuru līgumpartneri nemaksā nodokli;

1.4. kārtību, kādā nodokļa maksātājs, kurš pats izveidojis un piemēro atkritumu apsaimniekošanas sistēmu un nemaksā nodokli, un apsaimniekotājs, kura līgumpartneri nemaksā nodokli, iesniedz auditētu pārskatu par izlietotā iepakojuma vai vienreiz lietojamo trauku apsaimniekošanu un aprēķināto nodokli;";

1.4. papildināt noteikumus ar 1.9. un 1.10. apakšpunktu šādā redakcijā:

"1.9. kārtību, kādā ministrijas padotībā esošā iestāde pieņem lēmumu piemērot atbrīvojumu no nodokļa samaksas par iepakojumu vai vienreiz lietojamiem traukiem;

1.10 kārtību, kādā ministrijas padotībā esošā iestāde izskata pārskatu un auditētu pārskatu par izlietotā iepakojuma vai vienreiz lietojamo trauku apsaimniekošanu un aprēķināto nodokli.";

1.5. izteikt 5. punkta ievaddaļu šādā redakcijā:

"5. Lai saņemtu atbrīvojumu no nodokļa samaksas par iepakojumu vai vienreiz lietojamiem traukiem (turpmāk – atbrīvojums), nodokļa maksātājs, kurš pats izveidojis un piemēro apsaimniekošanas sistēmu, iesniedz Valsts vides dienestā (turpmāk – dienests) šādus dokumentus:";

1.6. svītrot 5.1. apakšpunktā vārdus "ministrijai adresētu";

1.7. svītrot 6.1. apakšpunktā vārdus "ministrijai adresētu";

1.8. izteikt 11. punkta otro teikumu šādā redakcijā:

"Mēneša laikā pēc šo noteikumu 5. vai 6. punktā minēto dokumentu saņemšanas dienests izvērtē padomes ieteikumu un pieņem lēmumu par apsaimniekošanas līguma noslēgšanu un atbrīvojuma piemērošanu.";

1.9. aizstāt 12. punktā vārdu "ministrija" ar vārdu "dienests";

1.10. svītrot 17. punkta otrajā teikumā vārdus "un ministriju";

1.11. svītrot 18. punkta pirmajā teikumā vārdu "ministrija";

1.12. izteikt 21. punkta ceturto teikumu šādā redakcijā:

"Ja mēneša laikā no brīdinājuma nosūtīšanas dienas dienests nav saņēmis attiecīgo informāciju, tas pieņem lēmumu pārtraukt nodokļa maksātājam piešķirtā atbrīvojuma piemērošanu.";

1.13. izteikt 26. punktu šādā redakcijā:

"26. Apsaimniekotājs, kura līgumpartneri ir atbrīvoti no nodokļa samaksas, un nodokļa maksātājs, kurš pats izveidojis un piemēro apsaimniekošanas sistēmu un nemaksā nodokli, katru gadu līdz 1. maijam iesniedz dienestā auditētu pārskatu par iepriekšējo gadu atbilstoši šo noteikumu 3. pielikumam. Pārskatam pievieno vides aizsardzības normatīvajos aktos noteikto auditora atzinumu par pārskatā minētās informācijas atbilstību prasībām, kas noteiktas normatīvajos aktos par iepakojuma un vienreiz lietojamo trauku uzskaiti un apsaimniekošanu.";

1.14. svītrot 27. punktu;

1.15. izteikt 28. punktu šādā redakcijā:

"28. Nodokļa maksātājam un apsaimniekotājam ir pienākums pēc nodokli administrējošās valsts iestādes un dienesta amatpersonu (kuru kompetencē ir iepakojuma un vienreiz lietojamo trauku apsaimniekošanas kontrole) pieprasījuma uzrādīt dokumentu oriģinālus, kuri apstiprina apsaimniekošanas plānā iekļautās informācijas patiesumu, un pārskatā norādīto dokumentu oriģinālus (tai skaitā līgumus, apliecinājumus par komersantu savākto, pieņemto un pārstrādāto vai reģenerēto iepakojuma un vienreiz lietojamo trauku apjomu pa materiālu veidiem konkrētā laikposmā, dokumentus, kas apliecina lietota iepakojuma realizāciju atkārtotai lietošanai).";

1.16. aizstāt 29. punktā vārdus un skaitļus "šo noteikumu 25., 26. vai 27. punktā" ar vārdiem un skaitļiem "šo noteikumu 25. vai 26. punktā";

1.17.  30. punktā:

1.17.1. aizstāt pirmajā teikumā vārdus un skaitļus "šo noteikumu 25., 26. vai 27. punktā" ar vārdiem un skaitļiem "šo noteikumu 25. vai 26. punktā";

1.17.2. aizstāt otrajā teikumā vārdu "ministrija" ar vārdu "dienests";

1.18. izteikt 31. punkta trešo teikumu šādā redakcijā:

"Ja triju darbdienu laikā pēc brīdinājumā norādītā termiņa beigām dienests attiecīgo informāciju nav saņēmis vai iesniegtā informācija nav objektīva, tas rakstiski informē padomi un pieņem lēmumu pārtraukt nodokļa maksātājiem, kas noslēguši līgumus ar konkrēto apsaimniekotāju, piešķirto atbrīvojumu.";

1.19. papildināt noteikumus ar 38. punktu šādā redakcijā:

"38. Apsaimniekošanas līgums, kas ar fonda administrāciju ir noslēgts līdz 2016. gada 30. decembrim, ir spēkā līdz grozījumu izdarīšanai tajā vai līdz tā termiņa beigām.";

1.20. aizstāt 1. pielikumā tekstu:

"Latvijas vides aizsardzības fonda administrācijai

(iesniegšanai Vides aizsardzības un reģionālās attīstības ministrijā)

Lūdzu Vides aizsardzības un

reģionālās attīstības ministriju piešķirt"

ar tekstu:

"Valsts vides dienestam

Lūdzu Valsts vides dienestu piešķirt";

1.21. aizstāt 3. pielikumā vārdus "Latvijas vides aizsardzības fonda administrācijai" ar vārdiem "Valsts vides dienestam".

2. Noteikumi stājas spēkā 2017. gada 1. janvārī.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards